2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 21 της 24 Ιαν./4 Φεβρ. 1963  (ΦΕΚ Α΄ 14) Περί εξουσιοδοτήσεως των Υπουργών Συντονισμού και Βιομηχανίας όπως καθορίζωσι ειδικάς μειωμένας τιμάς πετρελαίου εξωτερικής καύσεως μαζούτ. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’όψιν: 1)Ότι η τιμή πωλήσεως του πετρελαίου εξωτερικής καύσεως μαζούτ όπερ χρησιμοποιείται ως ενέργεια δια την λειτουργίαν των βιομηχανιών εν Ελλάδι, ως επίσης και των ετέρων προϊόντων της παραγωγής του Κρατικού Διϋλιστηρίου άτινα χρησιμοποιούνται αποκλειστικώς ως πρώτη ύλη υπεισέρχεται ως βασικός παράγων εις την διαμόρφωσιν του κόστους παραγωγής των υπό τούτων παραγομένων βιομηχανικών προϊόντων. 2)Ότι κατόπιν της θέσεως εν εφαρμογή της δια του υπ’ αριθ. 4226/1962 Νόμου εγκριθείσης Συμφωνίας Συνδέσεως της Ελλάδος μετά της Ευρωπαϊκής Οικονομικής Κοινότητος ενδείκνυται η εξασφάλισις της προμηθείας εκ μέρους των Ελληνικών Βιομηχανιών τόσον της δια την λειτουργίαν τούτων απαιτουμένης ενεργείας εις πετρελαιοειδή καύσιμα, όσον και της εις πετρελαιοειδή πρώτης ύλης, εις τιμάς ανταποκρινομένας προς τα, εις τας λοιπάς Χώρας της Κοινότητος, διαμορφούμενα επίπεδα τιμών των εν λόγω καυσίμων, ίνα ούτω δημιουργηθούν αι απαραίτητοι συνθήκαι συναγωνιστικότητος των παραγομένων ελληνικών βιομηχανικών προϊόντων έναντι των αντιστοίχων βιομηχανικών προϊόντων των Χωρών της Κοινότητος. 3)Ότι κατ’ εφαρμογήν των διατάξεων της παρ. 2 του άρθρ. 10 της Συμβάσεως της κυρωθείσης δια του Ν.Δ. 3834/1958, το Δημόσιον δύναται υπό τας εν αυταίς καθοριζομένας προϋποθέσεις, να καθορίζη εκάστοτε ειδικάς τιμάς διαθέσεως των προϊόντων του Κρατικού Διϋλιστηρίου δι’ ωρισμένας βιομηχανίας, επιχειρήσεις κοινής ωφελείας κλπ. επί αντιστοίχω μειώσει των εσόδων του Διϋλιστηρίου και μέχρι του εις δραχμάς ισοπόσου των δολλαρίων πεντακοσίων χιλιάδων ετησίως. (Μετά τη σελ. 90,42(β) Σελ. 90,501 Τεύχος 456-Σελ. 73 Ειδικές τιμές καυσίμων και ηλεκτρικής ενέργειας 13.Γ.ζ.1-2 4)Ότι το ποσόν της κατ’ εφαρμογήν των ανωτέρω διατάξεων δυναμένης να εγκριθή μειώσεως των τιμών διαθέσεως των περί ων πρόκειται πετρελαιοειδών εκ του Κρατικού Διϋλιστηρίου κρίνεται ανεπαρκές δια την κάλυψιν της υφισταμένης διαφοράς μεταξύ της τιμής προμηθείας των εν λόγω πετρελαιοειδών εκ μέρους των βιομηχανιών εν Ελλάδι και της αντιστοίχου τιμής προμηθείας τούτων εκ μέρους των βιομηχανιών των Χωρών της Κοινότητος και 5)Σχετικήν εισήγησιν του Υπουργού Συντονισμού, αποφασίζει: 1)Εξουσιοδοτούνται οι Υπουργοί Συντονισμού και Βιομηχανίας ίνα δια των κοινών αποφάσεων καθορίζουσι από της 1ης Φεβρουαρίου 1963 και εφεξής ειδικάς μειωμένας τιμάς διαθέσεως εκ του Κρατικού Διϋλιστηρίου του πετρελαίου εξωτερικής καύσεως μαζούτ κατά κατηγορίας καταναλωτών, ως επίσης και των πετρελαιοειδών προϊόντων άτινα χρησιμοποιούνται αποκλειστικώς ως πρώτη ύλη προς περαιτέρω κατεργασίαν και παραγωγήν προϊόντων. 2)Η κατ’ εφαρμογήν της παραγράφου 1 της παρούσης παρεχομένη μείωσις των τιμών εν σχέσει με τας τιμάς διαθέσεως εκ του Κρατικού Διϋλιστηρίου αίτινες διαμορφούνται εκάστοτε βάσει των διατάξεων της Συμβάσεως της κυρωθείσης δια του υπ’ αριθ. 3834/58 Ν. Δ/τος δεν δύναται να υπερβαίνη τας δραχ. 225 ανά μέτρ. τόννον. 3)Οι καταναλωταί οι τυγχάνοντες των κατ’ εφαρμογήν της παραγράφου 1 της παρούσης καθοριζομένων ειδικών μειωμένων τιμών υπόκεινται εις τας κειμένας περί λαθρεμπορίας διατάξεις του Τελωνειακού Κώδικος, εφ’ όσον αι παρ’ αυτών επί ηλαττωμένη τιμή παραλαμβανόμεναι ποσότητες καυσίμων δεν χρησιμοποιούνται δι’ ον σκοπόν προορίζονται αύται. 4)Δι’ αποφάσεων των Υπουργών Συντονισμού και Βιομηχανίας, από συμφώνου μετά του μισθωτού του Κρατικού Διϋλιστηρίου και της Εταιρείας SOCONY, καθορίζονται τα της διαδικασίας εφαρμογής των δια της παρούσης προβλεπομένων μειωμένων τιμών, ως και τα του τρόπου του συμψηφιστικού διακανονισμού των δοσοληψιών μεταξύ του Δημοσίου και του μισθωτού του Κρατικού Διϋλιστηρίου α)εκ της συμφώνως προς την παρ. 2 του άρθρ. 10 της Συμβάσεως του Ν.Δ. 3834/1958 προβλεπομένης μειώσεως των εσόδων εκ της εκμεταλλεύσεως του Διϋλιστηρίου κατά το ποσόν των δολλ. 500.000  Σελ. 90,502 Τεύχος 456-Σελ. 74 ετησίως και β)εκ της κατ’ εφαρμογήν της παρούσης προκαλουμένης επί πλέον επιβαρύνσεως του Δημοσίου. Ολόκληρον το ποσόν της κατά τα ανωτέρω επί πλέον επιβαρύνσεως του Δημοσίου θα άγεται απ’ ευθείας εις μείωσιν των εκ της εκμεταλλεύσεως του Κρατικού Διϋλιστηρίου κερδών του Δημοσίου. 5)Δι’ αποφάσεων των Υπουργών Συντονισμού και Βιομηχανίας καθορίζονται τα του τρόπου της διεξαγωγής του ελέγχου δια την εκ μέρους των ωρισμένων κατηγοριών καταναλωτών, ως αύται προσδιορίζονται υπό των κατά τας διατάξεις της παρούσης εκδιδομένων υπουργικών αποφάσεων, συμμόρφωσιν, προς τους υπό των εν λόγω υπουργικών αποφάσεων τιθεμένους περιορισμούς, ως προς την χρησιμοποίησιν των παρ’ αυτών παραλαμβανομένων επί ηλαττωμένη τιμή καυσίμων. 6)Εξουσιοδοτείται ο Υπουργός Εμπορίου ίνα δι’ αποφάσεών του εξαιρή ή μη εκ του υφισταμένου αγορανομικού ελέγχου τα πετρελαιοειδή καύσιμα. 7)Εξουσιοδοτούνται οι Υπουργοί Συντονισμού και Βιομηχανίας ίνα δι’ αποφάσεών των προτάσει της Υπηρεσίας Ελέγχου Κρατικού Διϋλιστηρίου ρυθμίζουσι τα εκάστοτε ανακύπτοντα θέματα διαδικασίας δια την εφαρμογήν της παρούσης. 8)Η παρούσα δημοσιευθησομένη εις την Εφημερίδα της Κυβερνήσεως κυρωθήσεται δια Νόμου. 